สวัสดีค่ะพอดีว่าผ่าตัดก้อนที่คอไปเมื่อ 26/09/62 แล้วเขาส่งชิ้นเนื้อไปตรวจ ผลชิ้นเนื้อหมือนจะเป็นวัณโรคต่อมน้ำเหลือง แต่พอตัดไหมไปแล้วแผลมันแยกเหมือนมีหนอง แล้วถ้าเราไม่กินยาวัณโรคมันจะเป็นอะไรมั๊ยค่ะ
สวัสดีค่ะ Momo,หากผลการตรวจชิ้นเนื้อ มีลักษณะที่น่าจะเป็นโรควัณโรค การรักษาหลักคือการทานยาปฎิชีวนะฆ่าเชื้อวัณโรคต่อเนื่องเป็นระยะเวลา 6 เดือน หากไม่ทานยารักษา โอกาสที่จะหายได้เองนั้นอาจใช้ระยะเวลานานหลายปี หรืออาจไม่หาย และเชื้ออาจลุกลามเข้าสู่กระแสเลือด ไปยังอวัยวะอื่นๆ ได้ โดยเฉพาะหากภูมิคุ้มกันของร่างกายอ่อนแอ ซึ่งอาจอันตรายถึงขึ้นทำให้เสียชีวิตได้นอกจากนี้ ก็ต้องดูแลแผลตรงที่ได้ตัดชิ้นเนื้อไปด้วย โดยควรดูแลแผลเหมือนกับแผลที่เป็นฝีหนองจากเชื้อเบคทีเรียทั่วไป ได้แก่ การระบายเอาหนองออก การใส่ผ้าก๊อซปราศจากเชื้อที่แผล และปิดแผลด้วยผ่าก๊อซอีกชั้น การทายาฆ่าเชื้อรอบๆ แผล และควรทำแผลทุกวัน และหลีกเลี่ยงไม่ให้โดนน้ำจนกว่าจะหายค่ะ